अजीत प्रसाद जैन
अजित प्रसाद जैन (1902 - 1977) भारतीय राज्य उत्तर प्रदेश के सहारनपुर से उत्तर प्रदेश कांग्रेस समिति के पूर्व अध्यक्ष, संविधान सभा के सदस्य, केंद्रीय मंत्री और केरल के राज्यपाल राज्यपाल थे। अजित प्रसाद जैन का जन्म ६ अक्टूबर १९०२ को मेरठ (अब सहारनपुर जनपद) में हुआ था। उन्होने लखनऊ विश्वविद्यालय से विधि में स्नातक की उपाधि अर्जित की। राजनीति में आने के बाद उन्होंने भारतीय राष्ट्रीय कांग्रेस की सदस्यता ली और लम्बे समय तक इसके सदस्य रहे। १०३७ से १०४७ तक वे उत्तर प्रदेश विधान सभा के सदस्य थे। वो एमएम कॉलेज, चन्दौसी के पूर्व छात्र और संयुक्त प्रांत से संविधान सभा के लिए चुने गये। वो प्रथम लोकसभा में नेहरू मंत्रीमण्डल में केबिनेट मंत्री भी रहे। अजीत प्रसाद जैन का ३१ दिसम्बर १९७७ को ७५ वर्ष की आयु में निधन हुआ।